ക്രൈസ്തവ വിരുദ്ധത പ്രകടിപ്പിക്കുന്ന സിനിമകള് നിരോധിക്കണം കൊച്ചി: ക്രൈസ്തവ വിശ്വാസത്തെയും ആചാരങ്ങളെയും അവഹേളിക്കുകയും സമൂഹമധ്യത്തില് ഇകഴ്ത്തിക്കാണിക്കുകയും ചെയ്യുന്ന സിനിമകളെയും മറ്റു മാധ്യമ ചിത്രീകരണങ്ങളെയും നിരോധിക്കണമെന്നു കത്തോലിക്ക കോണ്ഗ്രസ് എറണാകുളംഅങ്കമാലി അതിരൂപത സമിതി. മാധ്യമങ്ങളിലൂടെയുള്ള ക്രൈസ്തവ അവഹേളനങ്ങള് ഇനിയും കണ്ടില്ലെന്നു നടിക്കാനാവില്ല. സമൂഹത്തില് സ്പര്ധയും വര്ഗീയ ചേരിതിരിവും ലക്ഷ്യംവച്ചുള്ള പ്രവര്ത്തനങ്ങള് നടത്തുന്നവര്ക്കെതിരേ നിയമ നടപടികളുമായി മുന്നോട്ടുപോകുന്നതിനും സമിതി തീരുമാനിച്ചു. ഈശോ, കേശു ഈ വീടിന്റെ നായകന് എന്ന പേരുകളില് ഇറക്കുന്ന ചിത്രങ്ങളുടെ പേരുകള് മാറ്റാന് ബന്ധപ്പെട്ടവര് തയാറാകണം. ഈ ചിത്രങ്ങളില് എന്തെകിലും തരത്തില് ക്രൈസ്തവ വിരുദ്ധത ഉണ്ടെങ്കില് അതിനെതിരേ ശക്തമായി പ്രതികരിക്കും. അഭിപ്രായ സ്വാതന്ത്ര്യത്തിന്റെ പേരില് ക്രൈസ്തവ വിശ്വാസത്തെയും അനുബന്ധ കാര്യങ്ങളെയും ആക്ഷേപകരമായും ആഭാസകരമായും ചിത്രീകരിക്കുന്നത് അപലനീയമാണെന്ന് അതിരൂപത ഡയറക്ടര് റവ. ഫാ. സെബാസ്റ്റ്യന് ഊരക്കാടന് ഭാരവാഹികളുടെ യോഗം ഉദ്ഘാടനം ചെയ്ത് പറഞ്ഞു. അതിരൂപത പ്രസിഡന്റ് ഫ്രാന്സീസ് മൂലന് അധ്യക്ഷത വഹിച്ചു. അതിരൂപത ജനറല് സെക്രട്ടറി സെബാസ്റ്റ്യന് ചെന്നെക്കാടന്, ട്രഷറര് എസ്.ഐ. തോമസ് തുടങ്ങിയവര് പങ്കെടുത്തു.